איגור סרגון

איגור דמיטרייביץ סרגון (ברוסית: Игорь Дмитриевич Сергун; 28 במרץ 1957 - 3 בינואר 2016) היה קולונל-גנרל רוסי אשר כיהן כראש המודיעין הצבאי הרוסי וסגן הרמטכ"ל הרוסי.

ביוגרפיה
סרגון נולד בעיר פודולסק שבמחוז מוסקבה, ב-28 במרץ 1957. הוא שירת בכוחות המזוינים של רוסיה החל משנת 1973. סיים את בית הספר הצבאי סובורוב  במוסקבה, את בית הספר העליון לפיקוד, ואת האקדמיה הצבאית של מטכ"ל הכוחות המזוינים של הפדרציה הרוסית.

ב-1984 הצטרף למודיעין הצבאי וכיהן בתפקידים שונים באגף המודיעין. ב-1998 שירת כקולונל בתפקיד הנספח הצבאי בטירנה, אלבניה.

בדצמבר 2011 התמנה לראש אגף המודיעין במטה הכללי של הכוחות המזוינים של הפדרציה הרוסית, במקום אלכסנדר שליאחטורוב.

הוא נפטר באופן פתאומי ב-3 בינואר 2016 מהתקף לב.

קישורים חיצוניים

 רוסיה: ראש המודיעין הצבאי מת בפתאומיות בגיל 58, באתר וואלה! NEWS

אנשי צבא סובייטים
אנשי המודיעין הצבאי הרוסי
גנרלים בכוחות המזוינים של הפדרציה הרוסית
גיבורי הפדרציה הרוסית
רוסים שנולדו ב-1957
רוסים שנפטרו ב-2016